Jelentős forgalmi korlátozások futóverseny miatt a hétvégén
Jelentős forgalmi korlátozásokra, szakaszos és időszakos lezárásokra kell számítani a hétvégén Budapesten, a "Jubileumi 25. SPAR Budapest Nemzetközi Maraton és Futófesztivál 2010" elnevezésű rendezvény miatt. A verseny vasárnap délelőtt 10 órakor kezdődik.
Vasárnap délelőtt 10 óra és délután 17 óra között a verseny útvonalán szakaszosan ideiglenes lezárásokra kell számítani. Az útvonal: Hősök tere - Andrássy út - Bajcsy-Zsilinszky út - (majd a versenyzők a Nagymező utcánál visaszafordulnak)- Bajcsy-Zsilinszky út - József Attila utca - Apáczai Csere János utca - Petőfi tér - Március 15. tér -Március 15. téri lehajtó - Pesti alsó rakpart - Eötvös téri felhajtó - Roosevelt tér - Arany János utca - Széchenyi rakpart - Kossuth tér - Szalay utca - Balassi Bálint utca - Széchenyi rakpart - Jászai Mari tér - Újpesti rakpart - Szent István parki lehajtó - Pesti alsó rakpart - (forduló a Dráva utcai lehajtónál) - Pesti alsó rakpart - Eötvös téri felhajtó - Roosevelt tér - Lánchíd - Clark Ádám tér - Fő utca - Jégverem utca - Bem rakpart - Halász utcai lehajtó (északi ág) -Budai alsó rakpart - Újlaki rakpart - (forduló az Árpád hídnál) - Újlaki rakpart - Budai alsó rakpart - Lágymányosi hídi felhajtó - Dombóvári út - (Forduló a Budafoki út előtt) -Dombóvári út - Pázmány Péter sétány - Műegyetem rakpart - Bertalan Lajos utca - Budafoki út - Szent Gellért tér - Szabadság híd - Fővám tér - Sóház utca - Pesti alsó rakpart - (Forduló a Dráva utcai felhajtó előtt) - Pesti alsó rakpart - Szent István parki felhajtó - Újpesti rakpart - Jászai Mari tér - Széchenyi rakpart - Balassi Bálint utca - Szalay utca - Kossuth tér - Alkotmány utca - Bajcsy Zsilinszky út - Nyugati téri felüljáró - Váci út - Ferdinánd híd alatt - Lehel út - Dózsa György út - Hősök tere - Olof Palme sétány - Benczúr utca - 56-osok tere útvonal. A Hősök tere környékén a rendezvényhez kapcsolódó minimaraton miatt további lezárások is lesznek, vasárnap délelőtt negyed 11-től egy órán át. A "Maratonka és gyaloglás" miatt 11 óra előtt öt perccel körülbelül másfél órára a Dózsa György út, Benczúr utca környékén is lezárások lesznek. A családi futás miatt háromnegyed 12 és dél között a Hősök terénél, az Olof Palme sétány- 56-osok tere útvonalon újabb lezáráokra kell számítani. Az 56-osok tere egy részén, az Olof Palme sétány egy szakaszán és az V. kerületi Roosevelt téren vasárnap éjfélig tilos parkolni. Vasárnap reggel 6 óra és 17 óra között a Hősök terét, a Kós Károly sétányt és az Olof Palme sétányt teljesen lezárják. A lezárt területen hagyott kocsikat a rendőrség áthelyezi, hollétükről a 06-1-267-4673-as számon lehet érdeklődni.